พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลดีลัง ตำบลพัฒนานิคม ตำบลหนองบัว ตำบลช่องสาริกาตำบลชอนน้อยอำเภอพัฒนานิคม จังหวัดลพบุรี และตำบลหินซ้อน อำเภอแก่งคอยจังหวัดสระบุรีพ.ศ. ๒๕๔๘ ภูมิพลอดุลยเดช ป.ร.ให้ไว้ ณ วันที่ ๑๔ พฤศจิกายน พ.ศ. ๒๕๔๘เป็นปีที่ ๖๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลดีลัง ตำบลพัฒนานิคม ตำบลหนองบัว ตำบลช่องสาริกา ตำบลชอนน้อย อำเภอพัฒนานิคมจังหวัดลพบุรี และตำบลหินซ้อน อำเภอแก่งคอย จังหวัดสระบุรี เพื่อก่อสร้างงานระบบคลองส่งน้ำและคลองระบายน้ำตามโครงการสูบน้ำพัฒนานิคม- แก่งคอยอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๑ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๕) พ.ศ.๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลดีลัง ตำบลพัฒนานิคม ตำบลหนองบัว ตำบลช่องสาริกา ตำบลชอนน้อยอำเภอพัฒนานิคม จังหวัดลพบุรี และตำบลหินซ้อน อำเภอแก่งคอย จังหวัดสระบุรี พ.ศ. ๒๕๔๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการก่อสร้างงานระบบคลองส่งน้ำและคลองระบายน้ำตามโครงการสูบน้ำพัฒนานิคม - แก่งคอยมาตรา ๕ ให้อธิบดีกรมชลประทานเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลดีลัง ตำบลพัฒนานิคม ตำบลหนองบัว ตำบลช่องสาริกา ตำบลชอนน้อย อำเภอพัฒนานิคมจังหวัดลพบุรี และตำบลหินซ้อน อำเภอแก่งคอย จังหวัดสระบุรี ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลดีลังตำบลพัฒนานิคม ตำบลหนองบัว ตำบลช่องสาริกา ตำบลชอนน้อย อำเภอพัฒนานิคมจังหวัดลพบุรี และตำบลหินซ้อน อำเภอแก่งคอย จังหวัดสระบุรี พ.ศ. ๒๕๔๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากกรมชลประทานจะดำเนินการก่อสร้างงานระบบคลองส่งน้ำและคลองระบายน้ำ ตามโครงการสูบน้ำพัฒนานิคม- แก่งคอย ในท้องที่ตำบลดีลัง ตำบลพัฒนานิคม ตำบลหนองบัว ตำบลช่องสาริกา ตำบลชอนน้อยอำเภอพัฒนานิคม จังหวัดลพบุรี และตำบลหินซ้อน อำเภอแก่งคอย จังหวัดสระบุรี เพื่อประโยชน์ในการส่งน้ำสำหรับการประกอบเกษตรกรรมการอุปโภคบริโภค และการบรรเทาอุทกภัยบริเวณพื้นที่ลุ่มในฤดูฝน ในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้นันทนา/ผู้จัดทำ๑ธันวาคม ๒๕๔๘วิมล/ปรับปรุง๘กันยายน ๒๕๔๘[๑] ราชกิจจานุเบกษา เล่ม ๑๒๒/ตอนที่ ๑๑๒ ก/หน้า ๑๓/๒๙ พฤศจิกายน ๒๕๔๘